ΓΡΑΠΤΗ ΕΡΩΤΗΣΗ P-1736/02

υποβολή: Claude Moraes (PSE) προς την Επιτροπή

(10 Ιουνίου 2002)

Θέμα: Η Δυτική Σαχάρα και το δικαίωμα των Σαχαραουί για αυτοδιάθεση

Υποστηρίζει η Επιτροπή το δικαίωμα των Σαχαραουί για αυτοδιάθεση·

Υποστηρίζει η Επιτροπή την έκκληση για διεξαγωγή δημοψηφίσματος που θα ενεργοποιήσει το δικαίωμα των Σαχαραουί να σχηματίσουν την κυβέρνησή της χώρας τους·

Συμφωνεί η Επιτροπή ότι η πώληση όπλων στο Μαρόκο παρέχει τη δυνατότητα στη χώρα αυτή να τα χρησιμοποιεί για να κρατά τους Σαχαραουί έξω από την ίδια τους τη χώρα·

Απάντηση του κ. Patten εξ ονόματος της Επιτροπής

(3 Ιουλίου 2002)

Η Επιτροπήποστήριζε ανέκαθεν τις θέσεις και τις ενέργειες των Ηνωμένων Εθνών σχετικά με την περιοχή της Δυτικής Σαχάρας. Στις θέσεις αυτές συγκαταλέγεται και η αναγνώριση της περιοχής της Δυτικής Σαχάρας ως αυτόνομης, όπως δηλώθηκε από τη Γενική Συνέλευση των Ηνωμένων Εθνών, και όπως φαίνεται και από τις προσπάθειες που καταβάλλει ο Γενικός Γραμματέας των Ηνωμένων Εθνών, κ. Κόφι Άναν, και ο προσωπικός του απεσταλμένος, κ. Τζ. Μπέικερ ΙΙΙ, προκειμένου να βοηθηθούν τα μέρη που εμπλέκονται στη σύγκρουση να καταλήξουν σε αμοιβαία αποδεκτή λύση.

Ο Γενικός Γραμματέας των Ηνωμένων Εθνών και το Συμβούλιο Ασφαλείας εξακολουθούν να θεωρούν ότι είναι δυνατή η επίλυση της σύγκρουσης το τρέχον έτος. Στην έκθεσή του της 19ης Φεβρουαρίου 2002, ο Κόφι Άναν παρουσιάζει προς εξέταση στο Συμβούλιο Ασφαλείας τέσσερις εναλλακτικές λύσεις. Το Συμβούλιο Ασφαλείας αποφάσισε να παρατείνει, μέχρι τις 31 Ιουλίου 2002, την εντολή της αποστολής των Ηνωμένων Εθνών για το δημοψήφισμα στη Δυτική Σαχάρα, προκειμένου να εξετάσει περαιτέρω την προαναφερθείσα έκθεση του Γενικού Γραμματέα. Στο ευαίσθητο αυτό στάδιο της αποστολής τους, η Επιτροπή και η Ένωση θέλουν να εξασφαλίσουν ότι δεν θα γίνει κανένα βήμα που θα μπορούσε να δυσχεράνει το έργο τους. Η Επιτροπή παρακολουθεί στενά τις εξελίξεις όσον αφορά το θέμα αυτό και είναι έτοιμη να εξετάσει κάθε αίτηση για χορήγηση κοινοτικής βοήθειας στο πλαίσιο ενός οριστικού διακανονισμού που θα στηρίζεται στη διεθνή νομιμότητα.

Η ανθρωπιστική δράση που έχει αναληφθεί μέσω του Ευρωπαϊκού Γραφείου ανθρωπιστικής βοήθειας (ECHO), συνίσταται σε παροχή επισιτιστικής και ιατροφαρμακευτικής βοήθειας ύψους 81 εκατ. ευρώ το διάστημα 1993 — 2001· για το 2002, έχει προταθεί βοήθεια ύψους 14 εκατ. ευρώ. Επιπλέον, η Επιτροπή ζητά επίμονα την έγκριση μέτρων οικοδόμησης εμπιστοσύνης, όπως η απελευθέρωση των κρατουμένων πολέμου, η διευκόλυνση των επαφών και των επισκέψεων μεταξύ μελών οικογενειών που χωρίστηκαν. Τα μέτρα αυτά θα βοηθήσουν στη δημιουργία καλύτερου κλίματος για την επίτευξη γόνιμου διαλόγου μεταξύ των μερών της σύγκρουσης.

Με την ευκαιρία της πρόσφατηςπουργικής συνεδρίασης της τρόικας, στο Αλγέρι στις 5 Ιουνίου 2002, η Ένωση διατύπωσε τις ευρωπαϊκές ανησυχίες και τα αιτήματα για ανθρωπιστικά θέματα που προκύπτουν από τη σύγκρουση στη Δυτική Σαχάρα. Η Ένωση επιβεβαίωσε τηνποστήριξή της στις προσπάθειες των Ηνωμένων Εθνών για εξεύρεση αμοιβαία ικανοποιητικής λύσης. Κάλεσε και τα δύο μέρη να επιλύσουν το πρόβλημα της τύχης των αγνοουμένων και να ελευθερώσουν όλους όσους κρατούνται από την έναρξη των συγκρούσεων. Η Ένωση ζήτησε επίσης τον πλήρη σεβασμό των ατομικών και ανθρωπίνων δικαιωμάτων στα εδάφη της Δυτικής Σαχάρας· επίσης, ζήτησε και από τα δύο μέρη που εμπλέκονται στη σύγκρουση να διευκολύνουν τις επαφές και τις επισκέψεις μεταξύ των μελών οικογενειών που χωρίστηκαν λόγω της σύγκρουσης.

Τέλος, στο πλαίσιο αυτό, δεν πρέπει ναποτιμάται και η σημασία της κύρωσης των συμφωνιών σύνδεσης με το Μαρόκο(1) και την Αλγερία(2). Οι συμφωνίες αυτές προβλέπουν τη διεξαγωγή τακτικού και θεσμοθετημένου πολιτικού διαλόγου μεταξύ της Ένωσης και κάθε μίας εκ των συνδεδεμένων χωρών.

(1) Σε ισχύ από την 1η Μαρτίου 2000.

(2) Υπεγράφη στη Βαλένθια, στις 22 Απριλίου 2002, πρέπει να κυρωθεί από όλα τα εθνικά κοινοβούλια καθώς και από το Ευρωπαϊκό Κοινοβούλιο.